24/02/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
Bases reguladoras do programa de financiamento dos servizos sociais comunitarios municipais no ano 2017

Bases reguladoras programa do Programa de financiamento dos Servizos Sociais Comunitarios Municipais no ano 2017 O Programa de financiamento dos Servizos Sociais Comunitarios Municipais no ano 2017 convócase ao amparo do Decreto 99/2012 do 16 de marzo, que regula os servizos sociais comunitarios e o seu financiamento, e que, no seu art.31, establece que as deputacións proporcionarán asistencia económica, técnica e xurídica aos concellos con menos de 20.000 habitantes na execución das súas competencias en materia de servizos sociais comunitarios, e o Decreto 148/2014 polo que se modifica o Decreto 99/2012, do 16 de marzo, polo que se regulan os servizos sociais comunitarios e o seu financiamento. Mantense así unha liña de continuidade co, antes denominado, Plan de convenios de servizos sociais comunitarios que a Deputación Provincial da Coruña vén executando desde o ano 1994, e que no exercicio 2012, incrementou o importe total, coa finalidade de asumir as contías que os concellos viñan percibindo da Xunta de Galicia, para os ditos servizos comunitarios, no Plan concertado de servizos sociais, que se pretende manter coa presente convocatoria. O Programa financiarase en 2017, con cargo ao crédito previsto na partida 0611/231.21/46201 do Orzamento desta Deputación por importe de 4.037.275,46 €. Polo que se refire ao tipo de tramitación, o programa tramitarase de xeito telemático. A tramitación telemática aplicarase a todas as fases do procedemento: solicitude, concesión e xustificación; incluíndo en cada unha delas as notificacións, as comunicacións, os requirimentos de información e documentación, e os envíos de documentación que foran necesarios para tramitar os expedientes. Conforme ao disposto no artigo 40 da Lei 39/2015, do 1 de outubro, de réxime xurídico das administracións públicas e do procedemento administrativo común, notificaráselles ás entidades interesadas as resolucións e actos administrativos que afecten os seus dereitos e intereses. A resolución da aprobación do programa coa concesión das achegas correspondentes ás entidades solicitantes, de conformidade co establecido no artigo 45 da citada Lei 39/2015, farase mediante publicación no Boletín Oficial da Provincia e producirá os mesmos efectos que a notificación individualizada. Esta publicación tamén se realizará no taboleiro de edictos e na páxina web da Deputación á cal se remitirá o texto publicado no Boletín Oficial da Provincia. Sen prexuízo do cumprimento da normativa vixente en materia de notificacións administrativas. Este programa rexerase polo establecido nestas bases, sendo as normas da Lei 38/2003, xeral de subvencións de aplicación supletoria, así como as Bases de execución do orzamento da Deputación da Coruña para o ano 2017 O marco normativo polo que se rexerán as subvencións concedidas pola Deputación da Coruña, está constituído polas leis e disposicións que se citan a continuación e polas súas normas de desenvolvemento, así como por cantas outras normas, legais ou regulamentarias, conteñan prescricións relativas ás subvencións ou sexan susceptibles de produciren efectos no devandito ámbito: − Lei 38/2003, do 17 de novembro, xeral de subvencións e o Real decreto 887/2006, do 21 de xullo, polo que se aproba o seu regulamento. − Lei 7/1985, do 2 de abril, reguladora das bases de réxime local. − Lei 5/1997, do 22 de xullo, de administración local de Galicia. − Real D. L. 2/2004, do 5 de marzo, polo que se aproba o texto refundido da Lei reguladora das facendas locais. − Lei 27/2013, do 27 de decembro, de racionalización e sustentabilidade da Administración local. − Lei 39/2015, do 1 de outubro, de réxime xurídico das administracións públicas e do procedemento administrativo común. − Lei 15/2014, do 16 de setembro, de racionalización do sector público e outras medidas de reforma administrativa. − Lei 15/1999, do 13 de decembro, de protección de datos de carácter persoal. − Lei 11/2007, do 22 de xuño, de acceso electrónico dos cidadáns aos servizos públicos. − Lei 59/2003, do 19 de decembro, de sinatura electrónica. − Lei 9/2007, do 13 de xuño, de subvención de Galicia e o Decreto 11/2009, do 8 de xaneiro, polo que se aproba o seu regulamento. − Lei galega 12/2011, do 26 de decembro, de medidas fiscais e administrativas. − Regulamento orgánico e Bases de execución do orzamento de 2016, da Deputación da Coruña. − Ordenanza xeral de administración electrónica da Deputación da Coruña. − Lei orgánica 3/2007, do 22 de marzo, para a igualdade efectiva de mulleres e homes. − Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. − Lei galega 11/2007, para a prevención e tratamento integral da violencia de xénero. − Lei 2/2014, do 14 de abril, pola igualdade de trato e a non discriminación de lesbianas, gays, transexuais, bisexuais e intersexuais en Galicia. É finalidade desta Deputación Provincial da Coruña, a través do presente programa, apoiar as entidades locais da provincia que presten, por si ou asociadas, os servizos sociais comunitarios, en virtude das competencias atribuídas polo artigo 36 da Lei 7/1985, do 2 de abril, reguladora das bases do réxime local, que establece a competencia propia das deputacións provinciais para a asistencia e a cooperación xurídica, económica e técnica aos concellos, especialmente aos de menor capacidade económica e de xestión; polo artigo 109.1 da Lei 5/1997, do 22 de xullo, de administración local de Galicia, tendo en conta as modificacións introducidas pola Lei 27/2013, do 27 de decembro, de racionalización e sustentabilidade da administración local; polo artigo 63 da Lei 13/2008, do 3 de decembro, de servizos sociais de Galicia; e polo artigo 31 do Decreto 99/2012, do 16 de marzo, polo que se regulan os servizos sociais comunitarios e o seu financiamento modificado polo Decreto 99/2012, do 16 de marzo, polo que se regulan os servizos sociais comunitarios e o seu financiamento. En consecuencia, ao abeiro dos preceptos citados o obxecto do Programa é a asistencia económica ás entidades locais na execución das súas competencias en materia de servizos sociais comunitarios dando preferencia aos servizos mínimos que son os servizos comunitarios básicos establecidos na Lei 13/2008 do 3 de setembro. Para a cuantificación das achegas establécense módulos, os cales van referidos ao cofinanciamento dos gastos polos conceptos de salarios e seguridade social do persoal adscrito aos servizos sociais con perfís profesionais diferentes e complementarios ao do/a profesional de referencia, (que se regula no artigo 37 do decreto: persoal auxiliar administrativo, persoal técnico de grao medio e persoal técnico de grao superior) como do persoal auxiliar do servizo de axuda no fogar, o SAF básico, todo el, adscrito directamente aos servizos sociais comunitarios dos 83 concellos con menos de 20.000 habitantes, comprendendo os supostos nos que sexan prestados por xestión directa ou, se é o caso, por xestión indirecta mediante contrato ou encomenda da xestión Deberá terse en conta que a intervención profesional nas familias, no marco do servizo de educación e apoio familiar só poderá ser realizada por persoal técnico ao servizo da Administración pública local titular do servizo, de maneira que forme parte do equipo interdisciplinar dos servizos sociais comunitarios, tal e como se establece no art.21 do Decreto 99/2012 do 16 de marzo, polo que se regulan os servizos sociais comunitarios e o seu financiamento. IA.–Módulo inicial deputación: 13.915,53 € IB.–Media xornada procedente do plan concertado: 6.014,29 € IC.–Xornada completa procedente do plan concertado: 12.028,57 € ID.–Módulo inicial deputación + media xornada procedente do plan concertado: 19.929,82 € IE.–Módulo inicial deputación + xornada completa procedente do plan concertado: 25.944,1 € IIA.–Módulo inicial deputación: 6.422,55 € IIB.–Media xornada procedente do plan concertado: 7.506,3 € IIC.–Xornada completa procedente do plan concertado: 15.012,59 € IID.–Módulo inicial deputación + media xornada procedente do plan concertado: 13.928,85 € IIE.–Módulo Inicial deputación + xornada completa procedente do plan concertado: 21.435,14 € IIIA.–Módulo inicial deputación: 6.422,55 € IIIB.–Media xornada procedente do plan concertado: 9.030,87 € IIIC.–Xornada completa procedente do plan concertado: 18.061,74 € IIID.–Módulo inicial deputación + media xornada procedente do plan concertado: 15.453,42 € IIIE.–Módulo inicial deputación + xornada completa procedente do plan concertado: 24.484,29 € Módulo IV: 17.643,83 € Considérase SAF básico aquel cuxas persoas usuarias non teñan recoñecida a condición de dependente ou que, aínda tendo a condición de dependente, non teñen concedida a prestación do servizo e accedan ao servizo en réxime de libre concorrencia. De acordo co disposto no artigo 31.3 do citado Decreto 99/2012 do 16 marzo, este programa vai dirixido ao financiamento dos servizos sociais municipais, polo que os destinatarios das achegas son os concellos e corporacións locais con menos de 20.000 habitantes, comprendendo os supostos nos que os servizos sexan prestados por xestión directa ou, se é o caso, por xestión indirecta mediante contrato ou encomenda da xestión. As mancomunidades intermunicipais, agrupacións ou fusións que constitúen entidades instrumentais dos concellos e que exercen as competencias delegadas por aqueles poderán ser destinatarias sempre que a poboación do conxunto de concellos non supere os 20.000 habitantes.6.1 Farán constar a colaboración da Deputación da Coruña en toda a información (impresa, informática ou audiovisual e tamén na súa páxina web) que fixeran das actividades ou investimentos subvencionados.6.2. Someterse, na súa condición de quen subscribe a conta, aos procedementos de control que poidan realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos ditos procedementos poderáselles esixir responsabilidade administrativa, consonte ao disposto na Lei 38/2003, xeral de subvencións, e, no seu caso, responsabilidade penal, de conformidade co Código penal.6.3. A entidade local comprométese a realizar as actuacións necesarias para desenvolver o obxectivo do programa e a completar coa súa achega económica os módulos obxecto de financiamento.6.4. As entidades locais adheridas a este programa estarán obrigadas a facilitarlles aos servizos da Deputación provincial toda a información relativa ao funcionamento dos servizos sociais municipais que se lles demande nun prazo de 10 días. A negativa a facilitar esta información, ou a demora inxustificada no seu envío, dará lugar á exclusión da entidade local deste programa, coa conseguinte perda do dereito a cobro ou ao inicio do oportuno expediente de reintegro, segundo proceda, das achegas percibidas ou concedidas ao seu abeiro, a cal será obxecto de declaración pola Presidencia da Deputación, tras a tramitación do oportuno expediente contraditorio con audiencia da entidade interesada.6.5. Cumpriren todos os compromisos e requisitos especificados nesta convocatoria O prazo de presentación de solicitudes determinarase no anuncio de publicación da convocatoria do presente programa no BOP, a través do Sistema Nacional de Publicación de Subvencións. As solicitudes de adhesión presentaranse de xeito telemático, a través da plataforma SUBTEL de subvencións na Sede Electrónica da Deputación da Coruña: https://sede.dacoruna. gal/ A presentación telemática producirá plenos efectos xurídicos, sempre que a solicitude sexa presentada dentro do prazo establecido. Para presentar a solicitude de xeito telemático é imprescindible que a Secretaría e o/a representante legal da entidade dispoñan de sinatura electrónica. As entidades locais interesadas en participar neste programa deberán comunicar a súa vontade de adhesión, achegando a seguinte documentación segundo os modelos fornecidos na plataforma de subvencións, e manifestando expresamente a asunción das obrigas e compromisos establecidos no programa mediante a sinatura dixital do seu representante legal na solicitude:  Compromiso de realizar as actuacións necesarias para desenvolver o obxectivo do programa e a completar coa súa achega económica os módulos obxecto de financiamento.  Compromiso de que farán constar a colaboración da Deputación da Coruña en toda a información (impresa, informática ou audiovisual e tamén na súa páxina web) que fixeran das actividades ou investimentos subvencionados.  Autorización para que a Deputación poida obter as certificacións da administración tributaria correspondente e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social no momento de recoñecer as obrigas e ordenar os pagamentos das subvencións.  Certificación da aprobación da última Conta xeral que legalmente sexa esixible e da súa presentación perante os órganos de control externo, asinado dixitalmente pola secretaría co visto e prace da alcaldía/presidencia ou concelleiro/a en quen delegue.  Documento acreditativo da delegación da alcaldía/presidencia no que se especifique o alcance da dita delegación (presentación telemática da solicitude de subvencións, sinatura electrónica de todos os documentos necesarios para a súa tramitación, incluíndo, se é o caso, as certificacións).  Certificación do acordo de adhesión do órgano competente da entidade local, asinado dixitalmente pola secretaría co visto e prace da alcaldía/presidencia ou concelleiro/a en quen delegue. No modelo fornecido na plataforma de subvencións.  Cadro de orzamento e financiamento previstos dos servizos sociais comunitarios obxecto do programa, asinado dixitalmente pola secretaría co visto e prace da alcaldía/presidencia ou concelleiro/a en quen delegue. No modelo fornecido na plataforma de subvencións. A adhesión das entidades locais constitúe un requisito de efectividade do programa, polo que aquelas que non presenten a solicitude no prazo establecido entenderase que renuncian a participar no programa. A Deputación provincial concederá un prazo de ata 10 días hábiles para a corrección de deficiencias nas solicitudes de adhesión. Mediante resolución da Presidencia declararase a desistencia na súa petición de adhesión daquelas entidades locais cuxa solicitude non se axuste ao establecido nas bases e/ou nos modelos fornecidos na plataforma de subvencións e non emendara as deficiencias no devandito prazo. Á vista das solicitudes presentadas polas entidades locais, o presidente da Deputación aprobará o programa coa concesión das achegas correspondentes ás entidades solicitantes. O programa será remitido para o seu coñecemento ao órgano superior da Xunta de Galiza competente en materia de servizos sociais e da Comisión Galega de Cooperación Local, de acordo cos artigos 112 e concordantes da Lei 5/1997, do 22 de xullo, da administración local de Galicia e o artigo 31.4 do Decreto 99/2012, do 16 de marzo, polo que se regulan os servizos sociais comunitarios e o seu financiamento. O cadro das achegas distribuídas por entidades beneficiarias, módulo e contía máxima figura na base 12 deste programa. O importe da transferencia á entidade local determinarase tendo en conta o seguinte: 1) As entidades locais só poderán solicitar ata as contías máximas dos módulos para os conceptos que ían previstos nas bases do programa do ano 2016 nas mesmas condicións (xornada, número de profesionais, etc.) No caso dos módulos I, II e III, as entidades que teñan establecido un módulo que corresponda con xornada completa, poderán cambiar de módulo solicitando outro da mesma categoría que corresponda cunha media xornada, reducíndose neste caso a achega ata o importe do novo módulo. No caso de aumento da xornada do persoal non se aumentará a contía dos módulos.2) A percepción destas axudas é incompatible con calquera outra axuda económica da Deputación para os mesmos conceptos.3) A achega da Deputación é compatible coa percepción doutros ingresos que a entidade beneficiaria obteña para a mesma finalidade de entidades públicas, privadas ou das persoas usuarias, sempre que o seu importe, xuntamente co da achega provincial, non supere en ningún módulo o importe total do gasto efectivamente xustificado. No caso de que o importe da achega provincial indicada na base 12 xunto coa suma doutros ingresos previstos para o financiamento de calquera dos módulos supere o importe do gasto previsto para o mesmo módulo, minorarase a achega provincial no importe necesario para corrixir o exceso de financiamento 4) Nos supostos en que os servizos sexan prestados por mancomunidades intermunicipais, agrupacións ou fusións con menos de 20.000 habitantes, a contía da achega provincial será o resultado de sumar as cantidades correspondentes dos distintos concellos que a integran, se ben a xustificación de cada un dos módulos farase de xeito separado. O prazo de presentación da documentación xustificativa rematará o 28 de febreiro de 2018, ás 14:00 horas. Excepcionalmente poderase solicitar unha prórroga antes do 31 de xaneiro 2018, ás 14:00 horas. Logo de ser valoradas favorablemente as causas excepcionais que motivan a dita solicitude pola Sección de Servizos Sociais e a Intervención, poderá concederse prórroga da xustificación ata, como máximo, o 31 de marzo de 2018 ás 14:00 horas. En ningún caso se concederá prórroga para un prazo vencido. Se non se achega a xustificación dentro de prazo (inicial ou prorrogado), requirirase a entidade beneficiaria para a súa presentación no prazo improrrogable de 15 días. A falta de xustificación neste prazo excepcional levará aparellada a perda da achega provincial e, no seu caso, o reintegro das cantidades anticipadas. A presentación da xustificación fóra de prazo, ou no prazo excepcional, non eximirá a entidade beneficiaria das sancións que correspondan coa gradación indicada na base 11 deste programa. As achegas previstas neste programa faranse efectivas logo da súa aprobación mediante resolución da Presidencia. As subvencións serán prepagables e aboaranse do seguinte xeito: a) 50% da subvención, logo da notificación da concesión e despois da comprobación de que a entidade beneficiaria non ten pendente de xustificar ningún anticipo do programa para o financiamento dos servizos comunitarios de anos anteriores e que cumpre coas obrigas tributarias coa AEAT, coa Seguridade Social e coa Deputación Provincial da Coruña. b) 50% restante, ou a cantidade que proceda, tras a xustificación da completa execución do programa e tendo en conta o seguinte:  Os pagamentos xustificados deberán acadar en cada módulo o da achega da Deputación Provincial da Coruña.  Cando o importe dos pagamentos xustificados non alcance o importe determinado na resolución de concesión para o módulo, e sempre que se respectara a xornada do persoal (nos módulos I, II, III), a achega provincial reducirase ata o importe dos pagos xustificados.  No caso en que se reduza durante o ano 2017 a xornada do persoal (módulos I, II, III) respecto as establecidas na resolución de concesión, reducirase proporcionalmente a achega do módulo afectado.  Cando a achega da Deputación xunto cos outros ingresos que obteña a entidade beneficiaria supere nalgún dos módulos o importe total dos gastos efectivamente xustificados, minorarase a achega provincial no importe necesario, podendo dar lugar a un expediente de reintegro. A documentación xustificativa deberá vir asinada do seguinte xeito:  No caso das certificacións, pola secretaría co visto e prace da alcaldía/presidencia ou concelleiro/a no/a que delegue.  No caso das declaracións e outra documentación, pola alcaldía ou persoa na que delegue. A documentación que ten que presentar é a seguinte: 10.3.1. Certificación de ingresos e pagamentos (segundo modelo fornecido pola deputación) na que conste a seguinte información: a) O persoal propio de todos os módulos adscrito aos servizos sociais comunitarios da entidade local obxecto deste programa terá que especificar a súa categoría profesional, tipo de xornada, o seu nome, apelidos e NIF. No caso de que a entidade teña subcontratado algún dos servizos deberá indicar a denominación e NIF da persoa física ou xurídica que lle factura o servizo. Neste caso a entidade fará constar no módulo IV o número de auxiliares SAF que prestan o servizo sen necesidade de identificalos. b) Os pagamentos a este persoal efectuados durante o ano 2017. No caso do persoal propio deberán certificar os pagamentos totais polas retribucións brutas e seguros sociais de cada un dos/das traballadores/as. No caso de que o servizo sexa xestionado indirectamente, o total pagado á entidade que presta o servizo polos mesmos conceptos (retribucións brutas e seguridade social a cargo da empresa). No caso do módulo IV, cando a entidade teña persoal propio e persoal subcontratado deberá desagregar o importe aboado en ambos casos de acordo co exposto anteriormente.10.3.2. Memoria técnica xustificativa dos servizos sociais comunitarios obxecto do programa efectivamente prestados, asinada pola alcaldía/presidencia ou persoa na que delegue que fará constar o nome, apelidos e NIF do persoal técnico responsable do programa e da elaboración da memoria (segundo modelo fornecido pola deputación). 10.3.3. Declaración do cumprimento da obriga, á que se refire a base 6, de facer constar a colaboración da Deputación da Coruña en toda a información (impresa, informática ou audiovisual e tamén na páxina web). 10.3.4. Declaración de ter aprobada a última conta xeral que legalmente sexa exixible e presentada perante os órganos de control externo.10.3.5. Cando a xustificación se presente fóra de prazo, a entidade aceptará a sanción que corresponde segundo se recolle na base 11, así como a compensación do importe da sanción no pago da subvención. Para os efectos de xustificar os gastos e coa finalidade de exceptuar o art.31.2 da Lei xeral de subvencións, entenderase que o gasto está realizado coa achega da documentación sinalada na base anterior. A Deputación da Coruña poderá requirir da entidade beneficiaria a documentación que estime pertinente para os efectos de comprobar o cumprimento da finalidade da subvención. No caso de que a documentación xustificativa fose incorrecta ou insuficiente, darase un prazo de 10 días para a súa emenda. Pasado o dito prazo sen que a entidade interesada atenda o requirimento, entenderase que desiste da súa petición, ditándose resolución que deberá ser notificada á beneficiaria. Á vista da documentación xustificativa presentada e despois dos informes previos da Sección de Servizos Sociais e do Servizo de Fiscalización, o órgano competente valorará o cumprimento das actividades subvencionadas e se a documentación é correcta, procederase á aprobación da xustificación e ao pago do importe restante da achega provincial. No momento en que se efectúen os pagamentos, a entidade local deberá estar ao corrente das súas obrigas tributarias e coa Seguridade Social, así como coa Deputación Provincial da Coruña. Conforme ao que se dispón nas bases de execución do exercicio correspondente, o grao de execución das actividades ou investimentos subvencionados poderá ser considerado para o establecemento dos módulos en futuras convocatorias. No caso de incumprimento do obxecto, condicións ou finalidade das subvencións de carácter prepagable, ou ausencia de xustificación destas nos termos contemplados nestas bases, ou cando se acrediten estas circunstancias ou se poña de manifesto o incumprimento das obrigas do beneficiario a Deputación provincial esixiralles ás entidades beneficiarias o reintegro das cantidades correspondentes xunto cos xuros de mora correspondentes, de acordo co procedemento establecido. No caso de que non efectuase o ingreso do importe que se ha reintegrar no prazo establecido para o efecto, autorízase expresamente a Deputación para que poida efectuar a compensación con calquera débito a favor do beneficiario da subvención, a través das entregas a conta da recadación (no caso de concellos usuarios do Servizo) ou de calquera outra subvención que se encontre no trámite de pagamento (para os non usuarios). Vencido o prazo de xustificación sinalado nestas bases sen que a entidade presentara a documentación xustificativa, a unidade xestora requiriraa para que a presente no prazo improrrogable de quince días dende a notificación. A falta de presentación da documentación neste prazo suporá a renuncia á subvención outorgada, sen prexuízo das responsabilidades dispostas na Lei xeral de subvencións. A presentación da documentación neste prazo excepcional, non eximirá á entidade beneficiaria da sanción que lle corresponda segundo a seguinte gradación:  Atraso na presentación da xustificación ata un mes: sanción do 10% do importe da subvención, co límite de 75 €.  Atraso na presentación da xustificación dun mes ata tres: sanción do 20% do importe da subvención, co límite de 400 €.  Atraso na presentación da xustificación de máis de tres meses: sanción do 30% do importe da subvención, co límite de 900 €. O incumprimento reiterado pola mesma entidade beneficiaria dos prazos de xustificación, implicará que se apliquen as sancións sinaladas, elevando nun grao á que proceda. Poderá ser aplicada a compensación para o cobramento da sanción, salvo que se formule a oposición á sanción por parte da entidade sancionada ata que se resolva o recurso. As contías máximas e módulos previstos para os concellos no programa de financiamento dos servizos sociais comunitarios municipais para o exercicio 2017, son as seguintes: Para os efectos da salvagarda do dereito das entidades participantes na presente convocatoria á protección dos seus datos de carácter persoal, nos termos dispostos na Lei orgánica 15/1999, do 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro Público de Subvencións. A participación na convocatoria supón a aceptación das súas bases reguladoras. A Coruña, 17 de febreiro de 2017. O PRESIDENTE O SECRETARIO Valentín González Formoso José Luis Almau Supervía